[{"text_idx": "#000002", "text": "Antau\u0306 kvin jaroj, Eu\u0306ropo s\u0302ajnis solvi la grekan \u201cproblemon\u201d lau\u0306 la tiama prezidanto de la Eu\u0306ropa Komisiono Jose\u0301 Manuel Barroso. Jam estis faritaj kaj interkonsentitaj \u201csolidaj, fareblaj kaj betonaj proponoj\u201d por Eu\u0306ropo, diris Barroso."}, {"text_idx": "#000003", "text": "Efektive, Barroso volis montri ion alian ol la germana membro de la Eu\u0306ropa Komisiono Gu\u0308nther Oettinger. La germana komisionano proponis, ke impostoficistoj el aliaj EU-landoj helpu la grekan s\u0302taton kolekti impostojn, c\u0302ar la grekoj evidente ne kapablas g\u0302is nun fari tion."}, {"text_idx": "#000004", "text": "Oettinger, kiu tiutempe respondecis pri energio kaj ne estis konata kiel spertulo en ekonomiaj kaj financaj aferoj, faris tiam ankau\u0306 alian proponon. Membro-s\u0302tatoj de la Eu\u0306ropa Unio kun troaj s\u0302uldoj kiel Grekio malhisu siajn flagojn g\u0302is duono de la flag-masto. Sekvis, kompreneble, protesta s\u0302tormo en Grekio pro la malprudentaj vortoj de la germana komisionano."}, {"text_idx": "#000005", "text": "Same kiel Barroso antau\u0306 kvin jaroj, la nuna prezidanto de la Eu\u0306ropa Komisiono Jean-Claude Juncker deklaras, ke la greka problemo estas kvazau\u0306 solvita. \u201cLa Komisiono laboras tage kaj nokte kun la Eu\u0306ropa Centra Banko kaj la Internacia Mona Fonduso (IMF) kaj kun la grekaj au\u0306toritatoj por trovi solvojn, kiuj estus en la intereso de la stabileco, solideco kaj integreco de la eu\u0306rozono. C\u0302i tiu tre malfacila afero estos solvita en la venontaj tagoj kaj semajnoj. Ni solvos g\u0302in\u201d, \u2013 li diris ankau\u0306 kelkaj semajnoj."}, {"text_idx": "#000006", "text": "Sed jam alflugis spertuloj de la IMF, kaj Juncker s\u0302ang\u0302is sian kanton. La intertraktado pri s\u0302uldoj inter Grekio kaj prunto-donintoj rekomencig\u0302os kaj dau\u0306ros g\u0302is solvo estos trovita. \u201cLa intertraktado komencig\u0302os denove, unue je teknika nivelo, poste je politika nivelo\u201d, \u2013 diris Juncker."}, {"text_idx": "#000007", "text": "Kompreneble, Eu\u0306ropo intertempe evoluis, kaj la situacio ne plu estas tiom dang\u0302era por aliaj landoj. Ja antau\u0306 kvar jaroj, la pollanda financministro Jacek Vincent-Rostowski pentris preskau\u0306 senesperan bildon: \u201cSendube ni estas en dang\u0302ero, kaj Eu\u0306ropo estas en dang\u0302ero. Se la eu\u0306rozono disfalos, la Eu\u0306ropa Unio ne vivos multe pli longe\u201d, \u2013 ni raportis en La Ondo de Esperanto (2011. No10)."}, {"text_idx": "#000008", "text": "Tiam ni ankau\u0306 notis la vortojn de la tiama parlamentano Derk Jan Eppink: \u201cNi estas pus\u0302antaj Grekion en truon, el kiu g\u0302i ne elmergig\u0302os sen malpezigi sian monon. Greka bankroto estas nur demando de tempo\u201d."}, {"text_idx": "#000010", "text": "1 Response to Malhisi la flagojn"}, {"text_idx": "#000011", "text": "\u201cKompreneble, Eu\u0306ropo intertempe evoluis, kaj la situacio ne plu estas tiom dang\u0302era por aliaj landoj.\u201d\nKial? Kio s\u0302ang\u0302ig\u0302is? Grekio estas bankroto kaj kiam g\u0302i eliros na la eu\u0306rozono, tiam multaj aliaj landoj eklvolos fari ankau\u0306 tion (eliri = ne redoni siajn s\u0302uldojn). Mi aludas, ekzemple, na Irlando, Hispanio k.t.p..\nVe, la eu\u0306rozono estas jam ne torto."}, {"text_idx": "#000012", "text": "\u201cKompreneble, Eu\u0306ropo intertempe evoluis, kaj la situacio ne plu estas tiom dang\u0302era por aliaj landoj.\u201d"}, {"text_idx": "#000013", "text": "Kial? Kio s\u0302ang\u0302ig\u0302is? Grekio estas bankroto kaj kiam g\u0302i eliros na la eu\u0306rozono, tiam multaj aliaj landoj eklvolos fari ankau\u0306 tion (eliri = ne redoni siajn s\u0302uldojn). Mi aludas, ekzemple, na Irlando, Hispanio k.t.p.."}, {"text_idx": "#000014", "text": "Ve, la eu\u0306rozono estas jam ne torto."}]